Ibn al-Mustavfiy. Muborak ibn Ahmad Sharafiddin ibn al-Mustavfiy al-Lahmiy al-Irbiliy (, 1169—1239) Arbilning mashhur musulmon tarixchisi, qadimiy Erbil qal’asida tavallud topgan. Bir nechta sohalar, jumladan tarix, adabiyot va til boʻyicha asarlar yozgan. Shoh asari Erbil tarixiga oid toʻrt jildli kitobdir. Biografiyasi. Al-Mustavfiy Erbil qalʼasida tugʻilib, rahbar va olim oilasida ulgʻaygan. Otasi va amakisidan taʼlim olgan. Otasi uning bilimini oshirish uchun Erbil shahrining olimlariga murojaat qilgan. Notiqlik sanʼati va ushbu sanʼat bilan bogʻliq barcha ilmlarni oʻzlashtirdi. Shuningdek, til va adabiyotga ham qiziqish bildirgan. Al-Mustavfiy Erbil shahrida shoir va vazir boʻlib, Sulton Salohiddin hukmronligi davrida Erbil noibi boʻlgan, keyinchalik esa Erbilning mustaqil hukmdoriga aylangan Muzaffariddin Goʻkboʻrining vaziri lavozimini egallagan. Ibn al-Mustavfiy 1236-yilda Goʻkboʻrining vafoti hamda moʻgʻullar Erbilni bosib olgach, Mosulga koʻchib oʻtib, umrining oxirigacha, ya’ni 1239-yilgacha shu yerda istiqomat qildi.